Diari Oficial de la Generalitat Valenciana


Sumari del DOGV 186, del 23-08-1984 (1984/803327)

DECRET 81/1984, de 30 de juliol, del Consell de la Generalitat Valenciana, pel qual es determina la competència sancionadora en matèria de defensa del consumidor i de l'usuari.
--------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1984/07/30/81/dof/vci/html**

### Dades del document

Número de DOGV
:   186

Data del DOGV
:   23-08-1984

Secció del DOGV
:   DISPOSICIONS GENERALS

Número del document
:   1984/803327


Data del document
:   30-07-1984

Organisme emissor
:   Conselleria d'Indústria, Comerç i Turisme

Tipus de document
:   Decret

Anàlisi jurídica

Decret 81/1984, de 30 de juliol, del Consell de la Generalitat Valenciana, pel qual es determina la competència sancionadora en matèria de defensa del consumidor i de l'usuari.  
Segons que estableix l'article 34, epígraf 1, apartat 5), de la Llei Orgànica 5/1982, d?1 de juliol. correspon a la Generalitat Valenciana la competència exclusiva en matèria de defensa del consumidor i usuari.   
Per Decret de 5 d'octubre de 1982, del Consell de la Generalitat Valenciana, s'adscriuen a la Conselleria d?Indústria, Comerç i Turisme les funcions i els serveis en matèria de disciplina de mercat que foren transferits a la Comunitat Valenciana pel Reial Decret 2388/82, de 24 de juliol.   
Determinada la competència sancionadora en matèria de disciplina de mercat, per Decret de 5 d'octubre de 1982, del Consell de la Generalitat Valenciana, a l'empar del que estableixen els Decrets 3052/66, de 17 de novembre i concordants i que han estat derogats pel Reial Decret 1945/83, de 22 de juny, cal imprescindiblement adaptar la normativa vigent en matèria de defensa del consumidor a l'estructura orgànica i funcional de la Conselleria d?Indústria, Comerç, i Turisme, distribuint les facultats sancionadores entre els òrgans que la integren.   
En atenció d'aquests motius, a proposta del Conseller d?Indústria, Comerç i Turisme, i amb la deliberació prèvia del Consell, en la reunió del dia 30 de juliol de 1984,   
DECRETE:   
Article 1.r  
1. Els òrgans competents per a la imposició de sancions i adopció de mesures a què fa referència el Reial Decret 1945/1983, de 22 de juny, en l'àmbit de la competència de la Conselleria d?Indústria, Comerç, i Turisme, seran els següents:   
1.1. El Director General de Comerç i Consum, per a la imposició de sancions fins la quantia d?1.000.000 de pessetes.   
1.2. El Conseller d?Indústria, Comerç i Turisme, per a la imposició de sancions entre 1.000.001 i 2.500.000 de pessetes.   
1.3. El Consell per a les sancions superiors a 2.500.000 de pessetes i la clausura d'establiments.   
2. Les facultats sancionadores contemplades en l'apartat anterior, podran delegar-se en la forma prescrita en l'article 68 de la Llei 5/1983, de 30 de desembre, de Govern Valencià.   
Article 2.n  
En l'àmbit de la competència de la Conselleria d'Indústria, Comerç i Turisme, la clausura o tancament d'instal·lacions que no compten amb les autoritzacions o els registres preceptius, o la suspensió del funcionament fins que es rectifiquen els defectes o es complesquen els requisits exigits a què fa referència l'article 10.6 del Reial Decret 1945/83, de 22 de juny, podrà ser acordada pel Cap del Servei de Mercat i Consum del Servei Territorial de Comerç i Consum corresponent, i ho posarà en coneixement del Director General de Comerç i Consum en un termini de 48 hores sense perjudici de les sancions que hi origines.   
Article 3.r  
1. La tramitació del procediment sancionador correspondrà als Serveis Territorials de Comerç i Consum i la facultat d'incoar el procediment esmentat al Cap del Servei de Mercat i Consum del Servei Territorial corresponent.   
2. En el supòsit que els fets comesos poguessen ser constitutius d'infraccions de caràcter greu o molí greu, haurà de comunicar-se al Director General de Comerç i Consum la incoació de l'expedient, en el termini dels 15 dies següents a la data en què hom hi haja dictat providència.   
Article 4.t  
Les resolucions que siguen dictades pels òrgans a què fa referència l'article 1.r seran susceptibles de recurs d'acord amb el règim establert en la Llei de Procediment Administratiu.   
Article 5.è  
Per raons d'exemplaritat i sempre que concórrega alguna de les circumstàncies de risc per a la salut o seguretat dels consumidors, reincidència en infraccions de naturalesa anàloga o acreditada intencionalitat en la infracció l'autoritat que resolga l'expedient podrà acordar la publicació de sancions imposades, quan hagen assolit fermesa en via administrativa, en el Diari Oficial de la Generalitat Valenciana i a través dels mitjans de comunicació social que considere adients. sense perjudici de la publicació en el "Boletín Oficial del Estado" o en els de la província.   
Article 6.è  
El coneixement de fets o actuacions realitzades per qualsevol Organisme en què puga deduir-se l'existència d'infraccions regulades per ia normativa vigent, originarà la remissió d'antecedents i informació al respecte als òrgans competents per a la tramitació o sanció.   
DISPOSICIO DEROGATORIA  
Unica  
Queden derogats els articles 4.t i 5.é del Decret de 5 d'octubre de 1982, del Consell de la Generalitat Valenciana, així com totes aquelles disposicions d?igual o inferior rang que s'oposen al present Decret.   
DISPOSICIO FINAL  
Unica  
El Conseller d?Indústria, Comerç i Turisme queda facultat per dictar les disposicions necessàries per al compliment i desenvolupament d'aquest Decret.   
València, 30 de juliol de 1984.   
El President de la Generalitat,  
JOAN LERMA I BLASCO   
El Conseller d'Indústria, Comerç i Turisme,  
SEGUNDO BRU I PARRA


Còpia Permalink ELI